CELEX: 62020CN0395
Language: sl
Date: 2020-08-19 00:00:00
Title: Zadeva C-395/20: Predlog za sprejetje predhodne odločbe, ki ga je vložilo Landgericht Düsseldorf (Nemčija) 19. avgusta 2020 – EP, GM/Corendon Airlines Turistik Hava Tasimacilik A.S.

23.11.2020   
            
            
               SL
            
            
               Uradni list Evropske unije
            
            
               C 399/23
            
         
      Predlog za sprejetje predhodne odločbe, ki ga je vložilo Landgericht Düsseldorf (Nemčija) 19. avgusta 2020 – EP, GM/Corendon Airlines Turistik Hava Tasimacilik A.S.
      (Zadeva C-395/20)
      (2020/C 399/33)
      Jezik postopka: nemščina
      
         Predložitveno sodišče
      
      Landgericht Düsseldorf
      
         Stranke v postopku v glavni stvari
      
      
         Tožeči stranki in pritožnika: EP, GM
      
         Tožena stranka in nasprotna stranka v pritožbenem postopku: Corendon Airlines Turistik Hava Tasimacilik A.S.
      
         Vprašanji za predhodno odločanje
      
      
                  1.
               
               
                  Ali gre za odpoved leta v smislu členov 2(l) in 5(1) Uredbe (ES) št. 261/2004 (1), če dejanski letalski prevoznik let, rezerviran v okviru paketnega potovanja, z načrtovanim časom odhoda ob 13.20 (po lokalnem času) prestavi na 16.10 (po lokalnem času) istega dne?
               
            
                  2.
               
               
                  Ali gre pri obvestitvi devet dni pred začetkom potovanja o prestavitvi leta s 13.20 (po lokalnem času) na 16.10 (po lokalnem času) istega dne za ponudbo spremembe poti v smislu člena 5(1)(c)(ii) Uredbe (ES) št. 261/2004, in če je odgovor pritrdilen, ali mora ta ustrezati zahtevam iz členov 5(1)(a) in 8(1) Uredbe (ES) št. 261/2004?
               
            
         (1)  Uredba (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 (UL, posebna izdaja v slovenščini, poglavje 7, zvezek 8, str. 10).